Hod ma oa Madl ausgwöd, daun hod a Kupplarin den Aftrog griagt zan Vahaundln. Woa dera Famüli und eanane Vawaundschoft ned ogneigt und d`Heiratarei is bschlossn wuan, daun hod ma nu um oan passadn Tog schaugn miassn. Des woa ned gaunz oafoch, den de domolign Leid wa nia eigfoin oan beliabign Tog znema. Es hod scho a Glikvahossenda sei miassn. Vo de Monatsdog san do da Quduhtli (Odla), Cipactli (Krokodü), Acatl (Roahr-Binsn) oda Ozomahtli (Off) bsundas gsuachte gwen.